לונדון ריבר

לונדון ריבר (באנגלית: London River) הוא סרט דרמה בריטי-צרפתי משנת 2009, שכתב והפיק הבמאי הצרפתי-אלג'יראי ראשיד בושארב. בסרט מככבים ברנדה בלתין וסוטיג'ואי קויאטה, והוא מתמקד בשני אנשים המחפשים את ילדיהם שנעדרים מאז הפיגועים בלונדון שהתרחשו ב-7 ביולי 2005. ביולי 2005, אליזבת סומרס, אלמנת מלחמת פוקלנד בריטית פרוטסטנטית, שחיה בחווה בגרנזי, ואפריקאי מוסלמי בשם אוסמן שחי בצרפת, הם שני זרים שנפגשים בלונדון. היא מחפשת את בתה, והוא מחפש את בנו, אחרי הפיגועים שהתרחשו בלונדון. אף אחד מהם אינו קרוב אל הילד הנעדר. הם חוששים שהבת והבן נהרגו בפיגועים. הם מגלים שילדיהם היו חברים שחיו ביחד בדירה בלונדון, ותכננו לנסוע לצרפת. בסוף מתברר שהשניים נהרגו בפיגוע התאבדות שהתרחש באוטובוס בו נסעו סמוך לכיכר טאביסטוק. הסרט צולם בממלכה המאוחדת ובצרפת. אתרי הצילומים בלונדון כוללים את הארינגיי ופינסברי פארק, ובעיקר את בלקסטוק רוד. ברנדה בלתין – אליזבת סומרס סוטיג'ואי קויאטה – אוסמן רושדי זם – בעל הדירה פרנסיס מגי – מפקח משטרה אנגלי סאמי בואג'ילה – אימאם מארק בייליס – אדוארד ברנרד בלנקן ־ עובד ביער הקרנת הבכורה של הסרט הייתה בפסטיבל הסרטים הבינלאומי בברלין ב-10 בפברואר 2009. הסרט זכה לביקורות מעורבות. דרק מלקולם מהאיבנינג סטנדרד נתן לסרט ארבעה כוכבים מתוך חמישה, וכתב: "התיאור של בושארב של לונדון אחרי הפיגועים מדויק להפליא, ויש השתתפות בכאבם של כל השחקנים. קן לואץ' לא היה עושה זאת טוב יותר. אף לונדוני לא צריך לפספס את הסרט הזה." קאלים אפטאב כתב בעיתון האינדפנדנט ש"לונדון ריבר" הוא "הסרט המדובר ביותר בפסטיבל הקולנוע של ברלין", אבל טען "רק הופעתו של קויאטה הצילה את הסרט שאחרת היה משעמם וצפוי, שנמנע מכל דיון משמעותי על השפעותיו של הפיגוע שסביבו עוצב הסיפור." דברה יאנג מהוליווד ריפורטר קובעת כי "הבמאי הצרפתי ראשיד בושארב ("ימים של תהילה") מבטא רגישות רבה בסיפור הבדיוני, ובתיאור החברה הרב-גזעית באנגליה, המלאה דעות קדומות שמושרשות עמוק אבל יש בה יכולת להשתנות". סוטיג'ואי קויאטה זכה על הופעתו בפרס דב הכסף לשחקן הטוב ביותר בפסטיבל הקולנוע הבינלאומי של ברלין ה-59. הסרט זכה בציון מיוחד של חבר השופטים. "לונדון ריבר", במסד הנתונים הקולנועיים IMDb (באנגלית) "לונדון ריבר", באתר נטפליקס "לונדון ריבר", באתר AllMovie (באנגלית) "לונדון ריבר", באתר Rotten Tomatoes (באנגלית) "לונדון ריבר", באתר Box Office Mojo (באנגלית) "לונדון ריבר", באתר Metacritic (באנגלית) "לונדון ריבר", באתר אידיבי "לונדון ריבר", במסד הנתונים הקולנועיים KinoPoisk (ברוסית) עופר מתן, עכבר העיר, "לונדון ריבר" ו"ברלין 36": שני סרטים חדשים חושפים אירופה קצת אחרת, באתר הארץ, 1 ביוני 2010 מאיר שניצר, מסטיק ריבר: על הסרט "לונדון ריבר", באתר nrg‏, 3 ביולי 2010 שמוליק דובדבני, כיבוד הורים, באתר ynet, 4 ביולי 2010 Brown, Mark (2009-02-10). "London River, a film set during aftermath of 7 July bombings, premieres at Berlin film festival". The Guardian. נבדק ב-2009-02-10. Malcolm, Derek (2009-02-11). "Ovation for Blethyn in London River". Evening Standard. נבדק ב-2009-04-09. Aftab, Kaleem (2009-02-17). "London River: The film of the 7/7 bombing". The Independent. נבדק ב-2009-04-09. Young, Deborah (2009-02-10). "Film review: London River". Hollywood Reporter. אורכב מ-המקור ב-9 במאי 2009. נבדק ב-2009-04-09. {{cite news}}: (עזרה) "The Awards of the International Jury 2009". Berlin International Film Festival. נבדק ב-2009-04-09. "Prizes of the Independent Juries 2009". Berlin International Film Festival. אורכב מ-המקור ב-7 באוקטובר 2009. נבדק ב-2009-09-13. {{cite web}}: (עזרה)